દીવાનગી જ્યારે મન પર સવાર થઈ જાય ત્યારે રાત્રે પણ સૂરજ દેખાય અને દિવસે પણ તારા દેખાય. અરીસામાં વારંવાર જોયા કરતી આંખો પ્રતિબિંબમાં કોઈ બીજા ચહેરાને શોધ્યા કરે. દીવાનગીને દેખાવ કરવામાં રસ નથી હતો. એને આકાશમાં આકાશ નથી લાગતું અને નદી નદી નથી લાગતી. અસ્તિત્વ ઓગળવા લાગે ત્યારે આ અવસ્થા પ્રાપ્ત થતી હોય છે. તીવ્રતા એ દીવાનગીનો આઇએસઆઇ માર્ક છે. આ માર્ક વિનાની દીવાનગીમાં શાણપણ છુપાયેલું હોય છે. આંકડાઓ ભૂંસી નાખો એ પછી મળતી અવસ્થામાં અદમ ટંકારવી જેવો અહેસાસ થવો જોઈએ.